Foto: Getty Images AQSh davlat kotibining birinchi o‘rinbosari Jon Sallivan Vashingtonda Janubiy Koreya tashqi ishlar vazirining o‘rinbosari Cho Xyon bilan uchrashdi va KXDR atrofidagi vaziyatni muhokama qildi, deya xabar beradi RIA Novosti. «Ular KXDRning yakuniy, to‘liq tasdiqlangan yadrosizlanishiga erishish yo‘lidagi yaqin hamkorlikni tasdiqladilar. KXDR yetakchisi Kim Chen In Singapurda aynan shunga rozi bo‘lgandi», - deyiladi xabarda. Avvalroq, AQSh prezidenti Donald Tramp Koreya urushi paytida halok bo‘lgan amerikalik harbiylarning xokini qaytarish bo‘yicha va’dasini bajargan Shimoliy Koreya rahbari Kim Chen Inga minnatdorlik bildirgandi. Uning so‘zlariga ko‘ra, Kim Chen In o‘z va’dasini to‘liq bajardi.